Kyslíkový konvertor

Kyslíkový konvertor je hutnícky agregát pre výrobu ocele. Zariadenie má tvar hrušky so zúženým hrdlom. Z vonkajšej strany sú po bokoch umiestnené nosné čapy, ktoré sú uložené v ložiskách, čím umožňujú obojstranné naklápanie okolo vodorovnej osi. Kolmo na os naklápania sa na jednej strane nachádza odpichový otvor pre vypúšťanie ocele. Troska sa z agregátu vylieva cez protiľahlú stranu hrdla. Vnútorná časť konvertora je vymurovaná žiaruvzdornými materiálmi. Pre pracovnú výmurovku sa používajú periklas-uhlíkové žiaruvzdorné materiály.

Kategória:Hutnícke pece